Diari Oficial de la Generalitat Valenciana


Sumari del DOGV 4163, del 08-01-2002 (2001/12642)

RESOLUCIÓ de 30 de novembre de 2001, conjunta de la Universitat de València i de la Diputació de València, per la qual es convoca concurs públic per a la provisió d'una plaça del cos docent de professor titular d'universitat, vinculada a una plaça de metge adjunt del Servei de Pneumologia de l'Hospital General Universitari de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4163

Data del DOGV
:   08-01-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/12019


Data del document
:   30-11-2001

Organisme emissor
:   Universitat de València

Tipus de document
:   Resolució

Descriptors 

:   * metge
    * concurs administratiu
    * personal docent
    * universitat

RESOLUCIÓ de 30 de novembre de 2001, conjunta de la Universitat de València i de la Diputació de València, per la qual es convoca concurs públic per a la provisió d'una plaça del cos docent de professor titular d'universitat, vinculada a una plaça de metge adjunt del Servei de Pneumologia de l'Hospital General Universitari de València. [2001/X12173]
  
A l'empara del que disposa el Reial Decret 1.558/1986, de 28 de juny, modificat parcialment pel Reial Decret 1.652/1991, d'11 d'octubre, pel qual s'estableixen les bases generals del règim de concerts entre les Universitats i les Institucions Sanitàries, es va subscriure, amb data 24 de març de 1997 (Diari Oficial de la Generalitat Valenciana de 30 d'abril de 1997), l'oportú concert entre la Conselleria de Sanitat, la Diputació Provincial de València i la Universitat de València, per a la utilització de les Institucions Sanitàries en la docència i la investigació.
  
De conformitat amb el que preveu l'article 4t, base 8a-1, del Reial Decret abans citat, les places vinculades es proveiran per mitjà de concurs la convocatòria de les quals s'efectuarà conjuntament per la Universitat i l'administració pública responsable de la Institució Sanitària concertada.
  
A tal fi, el rector de la Universitat de València i el president de la Diputació de València,
  
ACORDEN
  
Convocar concurs per a la provisió de la plaça vinculada que es relaciona en l'annex I de la present resolució, d'acord amb les següents bases:
  
1. Normes generals
  
1.1 Els concursos es regiran pel que disposa la següent normativa: Llei Orgànica 11/1983, de 25 d'agost (BOE d'1 de setembre) de Reforma Universitària; Reial Decret 1.888/84 de 26 de setembre (BOE de 26 d'octubre) modificat parcialment pel Reial Decret 1.427/86 de 13 de juny (BOE d'11 de juliol) que regula els concursos per a la provisió de places dels cossos docents universitaris; Llei 17/1993, de 23 de desembre (BOE de 24 de desembre), modificada parcialment per la Llei 55/1999, de 29 de desembre (BOE de 30 de desembre) i Reial Decret 543/2001, de 18 de maig (BOE de 31 de maig) que regulen l'accés a determinats sectors de la funció pública dels nacionals dels altres Estats membres de la Comunitat Europea; Reial Decret 1665/1991, de 25 d'octubre (BOE de 22 de novembre) i Ordre de 23 de gener de 1995 (BOE de 28 de gener) reguladors del sistema general de reconeixement dels títols d'Ensenyança Superior dels Estats membres de la Comunitat Europea que exigeixen una formació mínima de tres anys de duració; Reial Decret 86/1987 de 16 de gener (BOE de 23 de gener) pel qual es regulen les condicions d'homologació de títols estrangers d'educació superior, Reial Decret 766/1992, de 26 de juny (BOE de 30 de juny) modificat pel Reial Decret 737/1995, de 5 de maig (BOE de 5 de juny) que regula l'entrada i permanència a Espanya de nacionals d'Estats membres de les Comunitats Europees; Estatuts de la Universitat de València (Diari Oficial de la Generalitat Valenciana de 16 de desembre de 1985) modificats parcialment pel Decret 48/2000, de 17 d'abril (Diari Oficial de la Generalitat Valenciana de 19 d'abril) i, en el no previst per estes disposicions, per la legislació vigent que regula el Règim General d'Ingrés en Institucions Sanitàries de la Seguretat Social, pel Reial Decret 118/91, de 25 de gener (BOE de 7 de febrer de 1991), l'Ordre del Ministeri de Sanitat i Consum, de 4 de febrer de 1985 (BOE de 6 de febrer), modificada per l'Ordre de 3 de setembre (BOE d'11 de setembre) i pel concert subscrit entre la Conselleria de Sanitat, la Diputació Provincial de València i la Universitat de València el 24 de març de 1997 (Diari Oficial de la Generalitat Valenciana de 30 d'abril de 1997), així com per la legislació general de funcionaris civils de l'Estat.
  
1.2 La relació del nombre de places convocades per cada especialitat i el districte sanitari a què estiga adscrit el servei jerarquitzat corresponent, s'especifiquen en l'annex I de la present resolució.
  
1.3 Les funcions docents i assistencials de les places objecte del present concurs es realitzaran en règim de dedicació conjunta a temps parcial.
  
1.4 Les places del cos de professors de la Universitat de València convocades queden, en la seua vessant assistencial, vinculades orgànicament al servei jerarquitzat corresponentment i funcional al districte sanitari o, si és procedent, àrea de salut, a què estiga adscrit el dit servei jerarquitzat.
  
1.5 El personal que accedisca a les places convocades, percebrà les retribucions bàsiques i complementàries previstes en l'estipulació 13.2 del concert entre la Conselleria de Sanitat, la Diputació Provincial de València i la Universitat de València.
  
2. Requisits dels candidats
  
2.1 Requisits generals:
  
a) Ser espanyol o nacional d'algun dels altres Estats membres de la Unió Europea o d'aquells Estats a què, en virtut de tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors en els termes en què esta es troba definida en el Tractat Constitutiu de la Comunitat Europea, segons disposa la Llei 17/1993, de 23 de desembre. També podran participar els descendents i el cònjuge d'un ciutadà de la Unió Europea, i els descendents del cònjuge, sempre que els cònjuges no estiguen separats de dret i que els descendents siguen menors de vinti-i-un anys o majors de la dita edat però que visquen al seu càrrec. Este benefici també serà aplicable als familiars d'altres Estats si hi ha tractats internacionals, ratificats per Espanya, que així ho establisquen.
  
b) Tindre complits divuit anys i no haver abastat l'edat de jubilació establida per la legislació vigent en la data d'acabament de la presentació de sol·licituds.
  
c) No haver sigut separat, per mitjà d'expedient disciplinari, del servei de qualsevol de les Administracions Públiques, ni trobar-se inhabilitat per a l'exercici de funcions públiques.
  
En el cas dels aspirants que no ostenten la nacionalitat espanyola, no estar sotmesos a sanció disciplinària o condemna penal que impedisquen, en el seu Estat, l'accés a la funció pública.
  
d) No patir malaltia ni defecte físic o psíquic que impedisca complir les funcions docents i assistencials.
  
2.2 Requisits específics:
  
a) Estar en possessió del títol de doctor, excepte en les places de titular d'escola universitària, per a les que es requereix el títol de llicenciat, arquitecte o enginyer superior, o el títol de diplomat, arquitecte tècnic o enginyer tècnic en aquelles àrees de coneixement específiques que determine el Consell d'Universitats.
  
b) Reunir les condicions específiques assenyalades en els articles 4.1 i 4.2 del Reial Decret 1.888/1984, de 26 de setembre, segons el cos de la plaça a què es concurse.
  
c) No podran concursar a places de Professor Titular d'Universitat els que hagen estat contractats durant més de dos anys com a Ajudant en la Universitat de València. Queden exceptuats d'esta exigència els que durant un any o més hagueren realitzat tasques d'investigació o hagueren sigut Ajudants en una altra o altres universitats espanyoles o estrangeres, o hagueren realitzat estudis en una altra universitat o institució acadèmica espanyola o estrangera autoritzats per esta universitat.
  
d) Estar en possessió de la titulació d'Especialista que procedisca per a cada plaça, expedida pel Ministeri d'Educació i Ciència.
  
Els títols acadèmics expedits en altres Estats membres de la Unió Europea hauran d'estar homologats o si és procedent reconeguts per a l'exercici de la professió de professor d'universitat d'acord amb el que preveu l'Ordre Ministerial de 23 de gener de 1995 (BOE de 28 de gener).
  
En el cas que la titulació exigida per a cada una de les places s'haja obtingut en l'estranger, haurà d'haver concedit la corresponent homologació a Espanya segons el que disposa el Reial Decret 86/1987, de 16 de gener (BOE de 23 de gener).
  
La concurrència dels requisits generals i específics haurà d'estar referida sempre a una data anterior a la d'expiració del termini fixat per a sol·licitar la participació en el concurs.
  
3. Sol·licituds.
  
3.1 Els aspirants que desitgen prendre part en els concursos, remetran la corresponent sol·licitud al rector d'esta Universitat (Servei de Recursos Humans PDI / Concursos), carrer Antic Senda de Senent, núm. 11, 46807 València, per qualsevol dels procediments establerts en la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener (BOE de 14 de gener), en el termini de 20 dies hàbils a partir de la publicació d'esta convocatòria en el BOE, per mitjà d'instància degudament emplenada, segons el model que s'adjunta com annex II a esta convocatòria, a la que s'acompanyarà la següent documentació:
  
a) Fotocòpia del document nacional d'identitat o del passaport. Els candidats que no tinguen la nacionalitat espanyola i tinguen dret a participar hauran d'aportar, a més, certificat expedit per l'autoritat competent del seu país d'origen acreditativa de la nacionalitat i si és procedent, els documents que acrediten el vincle de parentesc i el fet de viure a costa d'altri o estar a càrrec del nacional d'un altre Estat amb què tinguen el dit vincle. Així mateix, hauran de presentar declaració jurada o promesa d'aquell, que no està separat de dret del seu cònjuge i, si és procedent, del fet que l'aspirant viu a costa seua o que està al seu càrrec.
  
b) Fotocòpia compulsada del títol acadèmic exigit. Si el mateix s'haguera expedit en l'estranger haurà d'adjuntar-se la credencial de l'homologació. Si s'haguera expedit en un altre Estat membre de la Unió Europea podrà presentar-se la credencial de l'homologació o bé la credencial del reconeixement del títol per a l'exercici de la professió de professor d'universitat.
  
c) Fotocòpia compulsada del títol d'especialista que procedisca. En els casos que detalla l'apartat anterior s'adjuntarà també la credencial d'homologació o de reconeixement del títol per a exercir la professió de metge especialista.
  
d) Certificats acreditatius del compliment dels requisits acadèmics específics que assenyala la base 2.2 per a participar en el concurs.
  
e) Justificació d'haver efectuat l'ingrés dels drets d'examen (4.140 PTA.) en el compte Drets d'examen-Universitat de València núm. 7172-6035-51-2105399267 de Bancaixa. A l'efecte, ha d'adjuntar-se a la sol·licitud u dels exemplars del rebut d'ingrés o transferència a la dita compte, indicant en el mateix el nom de l'aspirant i el codi de la plaça a què es concursa.
  
L'annex II d'esta convocatòria (instància), podrà obtenir-se també en la pàgina Web del Servei de Recursos Humans (PDI): http://www.uv.és/~pdi/4cfuncio.htm
  
3.2 La falta de pagament de la quantitat indicada en el període de presentació de sol·licituds es considerarà incompliment incorregible que provocarà la inadmissió al concurs.
  
3.3 Les sol·licituds que es presenten a través de les oficines de Correus hauran d'anar en sobre obert per a ser datades i segellades pel funcionari de Correus, abans de el seu certificat, tal com assenyala l'article 38.4.c), de la Llei de Règim Jurídic de les Administracions Públiques i del Procediment Administratiu Comú.
  
3.4 De conformitat amb el citat art. 38, no tindran la consideració d'oficines de registre les d'altres Universitats distintes a la convocant.
  
3.5 Les sol·licituds subscrites pels espanyols en l'estranger podran cursar-se a través de les representacions diplomàtiques i consolats espanyols corresponents, els que les remetran seguidament al Registre General de la Universitat de València. L'interessat acompanyarà a la dita sol·licitud fotocòpia del comprovant d'haver satisfet els drets d'examen.
  
3.6 El domicili que figura en les instàncies es considerarà l'únic vàlid a efectes de notificacions, sent responsabilitat exclusiva del concursant tant els errors en la consignació del mateix com en la comunicació de qualsevol canvi del dit domicili.
  
4. Admissió d'aspirants
  
Finalitzat el termini de presentació de sol·licituds, el rector d'esta Universitat, per qualsevol dels procediments establerts en la Llei de Règim Jurídic de les Administracions Públiques i del Procediment Administratiu Comú, remetrà a tots els aspirants la relació completa d'admesos i exclosos, amb indicació de les causes d'exclusió. Contra la dita resolució, els interessats podran presentar reclamació davant el rector en el termini de quinze dies hàbils a comptar des del següent al de la seua notificació.
  
Complementàriament i sense caràcter oficial, la relació completa d'admesos i exclosos es publicarà en la pàgina web del Servei de Recursos Humans (PDI): http://www.uv.és/~pdi/4cfuncio.htm
  
5. Comissions de selecció
  
5.1 De conformitat amb el que estableix el Reial Decret 1.558/1986, de 28 de juny, les comissions que han de resoldre els concursos estaran constituïdes de la forma següent:
  
Dos professors pertanyents AL Cos docent universitari que procedisca, en funció de la plaça convocada, de l'àrea de coneixement a què corresponga la plaça, designats i nomenats per la Universitat convocant, dels quals un serà el President de la Comissió i l'altre actuarà com a Secretari.
  
Els tres vocals restants seran nomenats per la Universitat, un designat pel Consell d'Universitats, per mitjà de sorteig, entre professors pertanyents a Cossos docents universitaris de l'àrea de coneixement respectiva que ocupen plaça assistencial en qualsevol Institució Sanitària. Els dos que resten, que seran doctors i hauran d'estar en possessió del títol d'Especialista que s'exigisca com a requisit per a concursar a la plaça, seran designats per la Diputació de València. Cada membre de la Comissió tindrà el seu corresponent suplent, nomenat d'igual forma que per a la designació del titular.
  
5.2 Els membres de la Comissió hauran d'abstindre's d'intervindre, notificant-ho al rector de la Universitat, quan concórrega alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En matèria de recusació seran d'aplicació les causes previstes en el citat article 28, així com el que disposa l'article 6t 11 i 12 del Reial Decret 1.888/1984, de 26 de setembre.
  
5.3 Les Comissions hauran de constituir-se en un termini no superior a quatre mesos des de la publicació de la composició de les mateixes en el BOE.
  
6. Desenvolupament del concurs
  
6.1 El president de la Comissió, dins del termini habilitat reglamentàriament per a la seua constitució, dictarà una resolució que haurà de ser notificada a tots els interessats amb una antelació mínima de quinze dies naturals respecte a la data de l'acte per al que se'ls cita, convocant a:
  
a) Els membres titulars de la Comissió i, si és procedent, als suplents necessaris, per a efectuar l'acte de constitució de la mateixa, fixar i fer públics els criteris que s'utilitzaran per a la valoració de les proves així com per a determinar les altres especificacions que siguen necessàries per a la realització d'aquestes.
  
b) Els aspirants admesos a participar en el concurs, per a realitzar l'acte de presentació dels concursants, amb assenyalaments del dia, hora i lloc de celebració del dit acte. A estos efectes, el termini entre la data prevista per a l'acte de constitució de la Comissió i la data assenyalada per a l'acte de presentació no podrà excedir de dos dies hàbils.
  
6.2 En l'acte de presentació els concursants lliuraran al President de la Comissió la següent documentació per quintuplicat: currículum vitae (annex III), projecte docent i, si és procedent, projecte d'investigació , i un exemplar de les publicacions i documents acreditatius del que consigna el currículum, tal com estableixen els articles 9 i 10 del Reial Decret 1.888/1984, de 26 de setembre, modificat per Reial Decret 1.427/1986, de 13 de juny. Així mateix es determinarà, per mitjà de sorteig, l'orde d'actuació dels aspirants i es fixarà el lloc, data i hora d'inici de les proves, les quals hauran de començar en el termini de vint dies hàbils a comptar des del següent a l'acte de presentació.
  
En el mateix acte de presentació la Comissió comunicarà als concursants les característiques de la prova pràctica que, si és procedent, haja de realitzar-se.
  
6.3 Prèviament a la realització de la primera prova, cada membre de la Comissió lliurarà el Secretari de la mateixa un informe raonat sobre els mèrits al·legats per cada u dels aspirants.
  
La primera prova, que serà pública, consistirà en l'exposició oral pel concursant dels mèrits al·legats i en la defensa del projecte docent presentat, seguides d'un debat amb la Comissió durant un temps màxim de tres hores. Esta prova tindrà caràcter eliminatori per a tots aquells aspirants que no obtinguen, almenys, tres vots.
  
La segona prova, que serà pública, consistirà en:
  
a) Per a places de professor titular d'universitat, catedràtic d'escola universitària i professor titular d'escola universitària: exposició oral per l'aspirant, durant un temps mínim de quaranta-cinc minuts i màxim d'una hora i mitja, d'un tema relatiu a una especialitat de l'àrea de coneixement a què corresponga la plaça, elegit lliurement per ell mateix. L'exposició anirà seguida d'un debat amb la Comissió durant un temps màxim de tres hores, en els termes establerts en l'article 9.5 del Reial Decret 1.888/1984.
  
b) Per a places de catedràtic d'universitat: exposició oral per l'aspirant, durant un temps màxim de dos hores, d'un treball original d'investigació realitzat per l'aspirant sol o en equip, en este últim cas com a director de la investigació, la qual cosa haurà de quedar certificat pels membres de l'equip. L'exposició anirà seguida d'un debat amb la Comissió, durant un temps màxim de tres hores, sobre aquells aspectes que la mateixa consideren rellevants en relació amb el treball d'investigació.
  
Amb caràcter previ a la realització de la segona prova, i una vegada qualificada la primera, els aspirants lliuraran a la Comissió un resum del tema elegit o del treball original d'investigació que vaja a ser exposat oralment.
  
Finalment es realitzarà, si és procedent, la prova pràctica que haja determinat la Comissió, d'acord amb el contingut que corresponga a l'especialitat de la plaça vinculada a la que s'opte. Dita prova es realitzarà per escrit, sent llegida públicament amb posterioritat per cada aspirant. L'exposició anirà seguida d'un debat amb la Comissió, durant un temps màxim de tres hores, sobre aquells aspectes que la mateixa consideren rellevants en relació amb la seua execució.
  
Finalitzades les proves i abans de la seua qualificació la Comissió o cada u dels seus membres elaborarà un informe sobre la valoració que li mereix cada concursant.
  
7. Proposta de provisió
  
7.1 La proposta de provisió de les places es realitzarà pel sistema de votació, en el termini màxim de trenta dies a partir de la data del començament de les proves. A estos efectes la Comissió farà pública la seua proposta i el vot de cada u dels seus membres.
  
7.2 Per a la formulació de la proposta la Comissió tindrà en compte el que estableix l'article 11 del Reial Decret 1.888/1984, de 26 de setembre.
  
7.3 Formulada la proposta, el secretari de la Comissió, en el termini dels set dies hàbils següents a l'acabament de les seues actuacions, lliurarà en el Servei de Recursos Humans PDI (Negociat de Concursos) l'expedient administratiu del concurs, que inclourà els documents que se citen en l'article 12 del Reial Decret 1.888/1984.
  
D'acord amb la resolució de 22 de febrer de 1999 (DOGV d'1 d'abril de 1999) de la Secretària General de la Universitat de València, la documentació exigida en els articles 9 i 10 del Reial Decret 1888/84, presentada pels concursants, serà custodiada pel secretari del departament a què estiga adscrita la plaça.
  
7.4 Contra la proposta de la Comissió els candidats podran presentar reclamació en el termini de quinze dies hàbils, davant el rector de la Universitat de València, excepte en el cas que no hi haja proposta de provisió de la plaça, actuant-se a continuació en els termes previstos en l'article 14 del Reial Decret 1.888/1984, de 26 de setembre.
  
8. Presentació de documents
  
8.1 Els candidats proposats per a la provisió de les places hauran de presentar en el Servei de Recursos Humans PDI (Negociat de Concursos) d'esta Universitat, en el termini de quinze dies hàbils següents al de concloure l'actuació de la Comissió, per qualsevol dels mitjans assenyalats en l'art. 38.4 de la Llei de Règim Jurídic de les Administracions Públiques i del Procediment Administratiu Comú, els següents documents:
  
a) Fotocòpia del DNI o document equivalent per als nacionals d'altres Estats a què es fa referència en la base 2a d'esta convocatòria.
  
b) Certificat mèdic oficial de no patir malaltia ni defecte físic o psíquic que impedisca complir les funcions docents i assistencials.
  
c) Declaració jurada de no haver sigut separat del servei de qualsevol de les Administracions Públiques i de no trobar-se inhabilitat per a l'exercici de la funció pública. En cas de no posseir la nacionalitat espanyola, acreditació de no estar sotmés a sanció disciplinària o condemna penal que impedisca, en el seu Estat, l'accés a la funció pública, per mitjà de la presentació dels documents corresponents, certificats per l'autoritats competents del seu país d'origen.
  
Els documents expedits en l'estranger hauran de ser oficials, estar expedits per les autoritats competents i legalitzats per via diplomàtica. Si és procedent, hauran d'anar acompanyats de la corresponent traducció oficial al castellà.
  
8.2 Els que tingueren la condició de funcionaris públics de carrera estaran exempts de presentar tals documents, havent d'aportar certificat de l'Organisme de què depenguen acreditativa de la seua condició de funcionaris i de totes les circumstàncies que consten en el seu full de serveis.
  
9. Nomenaments
  
Els nomenaments proposats per la Comissió seran efectuats pel rector de la Universitat de València i el president de la Diputació. L'aspirant proposat haurà de prendre possessió del seu destí en el termini màxim d'un mes, a comptar des de l'endemà de la publicació del nomenament en el BOE.
  
10. Norma final
  
La present convocatòria, les seues bases i tots els actes administratius que es deriven de l'actuació de les Comissions, podran ser impugnats davant el rector de la Universitat de València, en els casos i en la forma previstos en la Llei del Règim Jurídic de les Administracions Públiques i del Procediment Administratiu Comú, i d'acord amb el que disposa la Llei Orgànica 11/1983, de 25 d'agost, de Reforma Universitària, i el Reial Decret 1.888/1984, de 26 de setembre.
  
València, 30 de novembre de 2001
  
El rector de la Universitat de València
  
Pedro Ruiz Torres.
  
El president de la Diputació de València
  
Fernando Giner Giner.
  
ANNEX I
  
Plaça número: 226/2002
  
Cos a què pertany la plaça: professor titular d'universitat.
  
Àrea de coneixement a què correspon: Medicina
  
Departament a què està adscrita: Medicina
  
Activitats a realitzar per qui obtinga la plaça: Pneumologia
  
Categoria assistencial: metge adjunt del Servei de Pneumologia. Hospital General Universitari
  
Especialitat: Pneumologia
  
Centre hospitalari: Hospital General Universitari
  
Àrea sanitària número: 8
  
Règim de dedicació: Temps Parcial
  
Classe de convocatòria: concurs
  
ANNEX III
  
1. Dades personals
  
Cognoms i nom
  
Número del document nacional d'identitat
  
Lloc i data d'expedició
  
Naixement (província i localitat)
  
Data
  
Residència: Província
  
Localitat
  
Adreça
  
Telèfon
  
Facultat o escola actual
  
Departament o unitat docent actual
  
Categoria actual com a professor contractat o interí
  
2. Títols acadèmics (classe, organisme i centre d'expedició, data d'expedició, qualificació, si n'hi ha).
  
3. Llocs docents ocupats (categoria, organisme o centre, règim de dedicació, activitat, data de nomenament o contracte, data de cessament o d'acabament).
  
4. Activitat docent realitzada (assignatura, organisme, centre i data).
  
5. Activitat d'investigació realitzada (programes i llocs).
  
6. Publicacions ?llibres- (títol, data de publicació, editorial).
  
7. Publicacions ?articles- (títol, revista, data de publicació, nombre de pàgines). Treballs en premsa justificant la seua acceptació per la revista editora.
  
8. Altres publicacions.
  
9. Altres treballs d'investigació.
  
10. Projectes d'investigació subvencionats.
  
11. Comunicacions i ponències presentades en congressos (títol, lloc, data, entitat organitzadora i caràcter nacional o internacional).
  
12. Patents
  
13. Cursos i seminaris impartits (centre, organisme, matèria, activitat realitzada i data).
  
14. Cursos i seminaris rebuts (centre, organisme, matèria i data).
  
15. Beques, ajudes i premis rebuts (després de la llicenciatura).
  
16. Activitats en empreses i professió lliure.
  
17. Altres mèrits docents o d'investigació.
  
18. Altres mèrits.
  
19. Llocs assistencials exercits. Categoria, Organisme i Centre, Règim dedicació, Activitat, Data nomenament o contracte, Data de cessament o terminació.